pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“อุตตม” เปิดงานมหกรรมเพื่อนักอุตสาหกรรมสนับสนุนและการผลิต “แมนูแฟกเจอริ่งเอ็กซ์โป 2017” “เนปคอนไทยแลนด์ 2017” และ “ออโตโมทีฟ ซัมมิทม 2017” ตอกย้ำไทยเป็นฮับยานยนต์ในภูมิภาค
วันพุธที่ 21 มิถุนายน 2560
“อุตตม” เปิดงานมหกรรมเพื่อนักอุตสาหกรรมสนับสนุนและการผลิต “แมนูแฟกเจอริ่งเอ็กซ์โป 2017” “เนปคอนไทยแลนด์ 2017” และ “ออโตโมทีฟ ซัมมิทม 2017” ตอกย้ําไทยเป็นฮับยานยนต์ในภูมิภาค
นายอุตตม สาวนายน  รัฐมนตรีว่าการกระทรวงอุตสาหกรรม เป็นประธานเปิดงานมหกรรมเพื่อนักอุตสาหกรรมสนับสนุนและการผลิต “แมนูแฟกเจอริ่งเอ็กซ์โป 2017” “เนปคอนไทยแลนด์ 2017” และ “ออโตโมทีฟ ซัมมิทม 2017”
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานมหกรรมเพื่อนักอุตสาหกรรมสนับสนุนและการผลิต “แมนูแฟกเจอริ่งเอ็กซ์โป 2017” “เนปคอนไทยแลนด์ 2017” และ “ออโตโมทีฟ ซัมมิทม 2017” (Automotive Summit 2017 “Driving toward Automotive Industry 4.0” และ Manufacturing Expo2017) พร้อมกล่าวปาฐกถาพิเศษในหัวข้อ “Eastern Economic Corridor ,Working together for the Future of Thai Automotive Industry” ว่า รัฐบาลได้ดําเนินนโยบาย Thailand 4.0 เพื่อผลักดันให้เกิดการขับเคลื่อนที่สําคัญ เกิดการลงทุนในระบบโครงสร้างสาธารณูปโภค โดยมีวัตถุประสงค์เพื่อทําให้เศรษฐกิจเติบโตอย่างเข้มแข็ง สร้างให้เกิดโอกาสในระยะยาว ทั้งนี้ ได้มีการเตรียมความพร้อมด้านมาตรการต่างๆ เพื่อจูงใจให้เกิดการลงทุนจากต่างประเทศโดยตรงใน 10 อุตสาหกรรมเป้าหมาย โดยแบ่งออกเป็น 2 กลุ่ม คือ กลุ่ม First S-Curve และกลุ่ม New S-Curve
ในส่วนของภาคยานยนต์นั้น ประเทศไทยถูกพัฒนาให้เป็นศูนย์กลางยานยนต์ชั้นนําในเอเชียตะวันออกเฉียงใต้ ซึ่งถือเป็นหนึ่งในภูมิภาคที่ใหญ่ที่สุดของโลก โดยในปี 2559 ประเทศไทยถูกจัดให้อยู่ในอันดับที่ 12 ของฐานการผลิตรถยนต์ที่ใหญ่ที่สุดในโลก มีข้อได้เปรียบทั้งในเรื่องของตลาดภายในประเทศที่มีขนาดใหญ่ มีกาสรจัดตั้งกลุ่มอุตสาหกรรมชิ้นส่วนยานยนต์ และส่วนประกอบต่างๆ คิดเป็นสัดส่วน 12% ของ GDP ภาคอุตสาหกรรม และสร้างงานได้มากกว่า 500,000 ตําแหน่ง
“รัฐบาลตระหนักดีว่าการมียานยนต์ประสิทธิภาพสูง และเป็นมิตรกับสิ่งแวดล้อมไม่เพียงแต่ทําให้สิ่งแวดล้อมดีขึ้นเท่านั้น แต่ยังทําให้การซื้อขายยานยนต์ในอนาคตนั้น สอดรับกับมาตรฐานการปล่อยปริมาณไอเสียมากขึ้น รวมถึงการพัฒนาทักษะฝีมือแรงงานให้สูงขึ้น ทําให้เกิดความมั่นใจว่าประเทศไทยจะเป็นฐานการผลิตยานยนต์อันดับต้นๆอย่างต่อเนื่อง” นายอุตตม กล่าวทิ้งท้าย
สําหรับงาน Automotive Summit 2017 “Driving toward Automotive Industry 4.0” และ Manufacturing Expo2017 สถาบันยานยนต์ ร่วมกับ บริษัท รี๊ด เทรดเด็กซ์ จํากัด จัดขึ้น โดยมีนายณัฐพล รังสิตพล ผู้ตรวจราชการกระทรวงอุตสาหกรรม ในฐานะผู้ทําการแทนผู้อํานวยการสถาบันยานยนต์ เป็นผู้กล่าวรายงาน และมีคณะผู้บริหารการจัดงาน ผู้ประกอบการธุรกิจอุตสาหกรรมยานยนต์ และชิ้นส่วน เข้าร่วมงานจํานวนกว่า 700 คน ทั้งนี้ งานดังกล่าวจะจัดตั้งแต่วันที่ 21 – 24 มิถุนายน 2560 ณ ศูนย์นิทรรศการไบเทค บางนา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานเปิดศูนย์การปรับปรุงพันธุ์อ้อยแห่งประเทศไทย
วันอังคารที่ 23 สิงหาคม 2559
รัฐมนตรีว่าการกระทรวงอุตสาหกรรม เป็นประธานเปิดศูนย์การปรับปรุงพันธุ์อ้อยแห่งประเทศไทย
รัฐมนตรีว่าการกระทรวงอุตสาหกรรม เป็นประธานเปิดศูนย์การปรับปรุงพันธุ์อ้อยแห่งประเทศไทย
เมื่อวันที่ 2 กรกฎาคม 2559 นางอรรชกา สีบุญเรือง รัฐมนตรีว่าการกระทรวงอุตสาหกรรม เป็นประธานเปิดศูนย์การปรับปรุงพันธุ์อ้อยแห่งประเทศไทย โดยมีนายสมชาย หาญหิรัญ ปลัดกระทรวงอุตสาหกรรม และนายสมศักดิ์ จันทรรวงทอง เลขาธิการคณะกรรมการอ้อยและน้ําตาลทราย ร่วมเปิดงาน ณ ศูนย์ส่งเสริมอุตสาหกรรมอ้อยและน้ําตาลทรายภาคที่ 1 ตําบลทุ่งทอง อําเภอท่าม่วง จังหวัดกาญจนบุรี
โดยศูนย์การปรับปรุงพันธุ์อ้อยแห่งประเทศไทย (Thailand Sugarcane Breeding Center) หรือ TSBC จัดตั้งขึ้นเพื่อพัฒนาเทคโนโลยี นวัตกรรมและโครงสร้างพื้นฐานขึ้นเองโดยคนไทย ซึ่งสามารถตอบสนองให้กระบวนการปรับปรุงพันธุ์อ้อยของไทยให้มีความรวดเร็ว แม่นยํา โดยนําเทคโนโลยีสารสนเทศที่ทันสมัยเข้ามาใช้งาน นอกจากนี้ยังมีการใช้เทคโนโลยีเครือข่ายไร้สายในการร่วมมือประสานงานการทํางานเป็นเครือข่ายทั้งหน่วยงานภาครัฐ โรงงานน้ําตาล และเกษตรกร เพื่อการร่วมมือร่วมใจในการพัฒนาพันธุ์อ้อย เพื่อทําให้เกิดความยั่งยืนในการผลิตอ้อยและอุตสาหกรรมอ้อยและน้ําตาลทรายของประเทศ
รัฐบาลไทย-ข่าวทำเนียบรัฐบาล-ประชุมหารือ!!! การแก้ไขปัญหาการอยู่อาศัยและทำกินในพื้นที่ป่าไม้ และกลุ่มชาติพันธุ์กะเหรี่ยงในอุทยานแห่งชาติแก่งกระจาน กับผู้แทนจากสำนักงานข้าหลวงใหญ่เพื่อสิทธิมนุษยชนแห่งองค์การสหป
วันจันทร์ที่ 21 มกราคม 2562
ประชุมหารือ!!! การแก้ไขปัญหาการอยู่อาศัยและทํากินในพื้นที่ป่าไม้ และกลุ่มชาติพันธุ์กะเหรี่ยงในอุทยานแห่งชาติแก่งกระจาน กับผู้แทนจากสํานักงานข้าหลวงใหญ่เพื่อสิทธิมนุษยชนแห่งองค์การสหป
ประชุมหารือ!!! การแก้ไขปัญหาการอยู่อาศัยและทํากินในพื้นที่ป่าไม้ และกลุ่มชาติพันธุ์กะเหรี่ยงในอุทยานแห่งชาติแก่งกระจาน กับผู้แทนจากสํานักงานข้าหลวงใหญ่เพื่อสิทธิมนุษยชนแห่งองค์การสหประชาชาติ (UNOHCHR)
ประชุมหารือ!!! การแก้ไขปัญหาการอยู่อาศัยและทํากินในพื้นที่ป่าไม้ และกลุ่มชาติพันธุ์กะเหรี่ยงในอุทยานแห่งชาติแก่งกระจาน กับผู้แทนจากสํานักงานข้าหลวงใหญ่เพื่อสิทธิมนุษยชนแห่งองค์การสหประชาชาติ (UNOHCHR)
18 มกราคม 2562 เวลา 13.30 น. ณ ห้องประชุม ชั้น 20 กระทรวงทรัพยากรธรรมชาติและสิ่งแวดล้อม ผู้แทนจากสํานักงานข้าหลวงใหญ่เพื่อสิทธิมนุษยชนแห่งองค์การสหประชาชาติ (UNOHCHR) เข้าพบรัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เพื่อร่วมประชุมหารือ เกี่ยวกับการแก้ไขปัญหาการอยู่อาศัยและทํากินในพื้นที่ป่าไม้ และกลุ่มชาติพันธุ์กะเหรี่ยงในอุทยานแห่งชาติแก่งกระจาน โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในการประชุม
ผู้เข้าร่วมประชุม ประกอบด้วย ผู้แทนสํานักงานข้าหลวงใหญ่เพื่อสิทธิมนุษยชนแห่งองค์การสหประชาชาติ (UNOHCHR) ประจําภูมิภาคเอเชียตะวันออกเฉียงใต้ ได้แก่ Ms. Cynthia Veliko ตําแหน่ง ผู้แทนสํานักงานข้าหลวงใหญ่เพื่อสิทธิมนุษยชนแห่งองค์การสหประชาชาติ (UNOHCHR) ประจําภูมิภาคเอเชียตะวันออกเฉียงใต้ Mr. Badar Farrukh ตําแหน่ง หัวหน้าคณะทํางานประจําประเทศไทย และ Mr. Pokpong Lawansiri ตําแหน่ง เจ้าหน้าที่สิทธิมนุษยชนแห่งชาติ สําหรับผู้แทนหน่วยงานฝ่ายไทย ได้แก่ ผู้แทนกรมอุทยานแห่งชาติ สัตว์ป่า และพันธุ์พืช ได้แก่ นายเฉลิมชัย ปาปะทา รองอธิบดีกรมอุทยานแห่งชาติ สัตว์ป่า และพันธุ์พืช นายทรงธรรม สุขสว่าง ผู้อํานวยการสํานักอุทยานแห่งชาติ และนายประเสริฐ สอนสถาพรกุล ผู้อํานวยการกองการต่างประเทศ ผู้แทนสํานักงานนโยบายและแผนทรัพยากรธรรมชาติและสิ่งแวดล้อม ผู้แทนกระทรวงการต่างประเทศ และผู้ทรงคุณวุฒิคณะกรรมการแห่งชาติว่าด้วยอนุสัญญาคุ้มครองมรดกโลก
ในการประชุมครั้งนี้ ประเทศไทยได้ชี้แจงข้อมูลความคืบหน้าการดําเนินงานในการแก้ไขปัญหาการอยู่อาศัยและทํากินในพื้นที่ป่าไม้ ตามมติคณะรัฐมนตรี เมื่อวันที่ 26 พฤศจิกายน 2561 และการแก้ไขปัญหากลุ่มชาติพันธุ์กะเหรี่ยงในอุทยานแห่งชาติแก่งกระจาน ก่อนการขอขึ้นทะเบียนเป็นมรดกโลกทางธรรมชาติ เพื่อให้ผู้แทน UNOHCHR ได้รับทราบ พร้อมทั้งได้รับฟังคําแนะนําในการแก้ไขปัญหาการอยู่อาศัยและทํากินในพื้นที่ป่าไม้ และกลุ่มชาติพันธุ์กะเหรี่ยงในอุทยานแห่งชาติแก่งกระจานจากผู้แทน UNOHCHR เพื่อเป็นข้อมูลในการดําเนินการแก้ปัญหาต่อไป
รัฐบาลไทย-ข่าวทำเนียบรัฐบาล-วราวุธ นำทีม ทส. ร่วมประชุมน่านแซนด์บ็อกซ์ ครั้งที่ 2
วันอังคารที่ 25 กุมภาพันธ์ 2563
วราวุธ นําทีม ทส. ร่วมประชุมน่านแซนด์บ็อกซ์ ครั้งที่ 2
วราวุธ นําทีม ทส. ร่วมประชุมน่านแซนด์บ็อกซ์ ครั้งที่ 2
วราวุธ นําทีม ทส. ร่วมประชุมน่านแซนด์บ็อกซ์ ครั้งที่ 2
วันที่ 21 กุมภาพันธ์​ 2563​ เวลา 13.00​ น. ณ ศูนย์การเรียนรู้และบริการวิชาการเครือข่ายแห่งจุฬาลงกรณ์มหาวิทยาลัย ตําบลผาสิงห์ อําเภอเมือง จังหวัดน่าน นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมประชุมคณะกรรมการดําเนินงานพื้นที่จังหวัดน่าน ครั้งที่ 1/2563 (น่านแซนด์บ็อกซ์)​ โดยเป็นการประชุมครั้งที่ 2 มีหน่วยงานที่เกี่ยวข้องเข้าร่วมประชุมกับจังหวัดน่าน
สําหรับความก้าวหน้าการดําเนินงานในพื้นที่นําร่อง 2 พื้นที่ คือตําบลเมืองจัง อําเภอภูเพียง และพื้นที่ตําบลนาไร่หลวง อําเภอสองแคว ได้ดําเนินการสํารวจการอยู่อาศัยและใช้ประโยชน์ของราษฎรแล้วเสร็จทั้ง 2 พื้นที่ มีการกําหนดเป้าหมายการจัดที่ดินตามมติคณะรัฐมนตรี​ 26 พ.ย. 2561 ในพื้นที่ตําบลเมืองจังอําเภอภูเพียง จํานวน 6,137 ไร่ ตําบลนาไร่หลวง อําเภอสองแคว จํานวน 31,243 ไร่ โดยมีพื้นที่ี่คาดว่า จะได้กลับคืนจากราษฎร จากการเจรจาของ Nan Sand Box ตําบลเมืองจัง อําเภอภูเพียง จํานวน 881 ไร่ และ ตําบลนาไร่หลวง อําเภอสองแคว จํานวน 2167 ไร่
รัฐบาลไทย-ข่าวทำเนียบรัฐบาล-วิธีป้องกันตนเองจากไวรัสโควิด-19
วันพุธที่ 27 พฤษภาคม 2563
วิธีป้องกันตนเองจากไวรัสโควิด-19
#ล้างมือบ่อยๆ
ล้างมือให้บ่อย
รัฐบาลไทย-ข่าวทำเนียบรัฐบาล-ก.แรงงาน ย้ำ นายจ้างยื่นเอกสารศูนย์ฯ ตามกำหนด ขีดเส้นผ่อนผันต่างด้าว 31 ธ.ค.นี้
วันศุกร์ที่ 21 กรกฎาคม 2560
ก.แรงงาน ย้ํา นายจ้างยื่นเอกสารศูนย์ฯ ตามกําหนด ขีดเส้นผ่อนผันต่างด้าว 31 ธ.ค.นี้
กระทรวงแรงงาน เน้นย้ําระยะเวลาผ่อนผันต่างด้าวสิ้นสุด 31 ธ.ค.นี้ พร้อมเปิดโอกาสนายจ้างเข้ายื่นเอกสารผ่านศูนย์รับแจ้งฯ ภายในวันที่กําหนด ยืนยันให้ความคุ้มครองแรงงานต่างด้าวที่เข้าสู่ระบบประกันสังคมสิทธิเท่าเทียมคนไทยทุกประการ เร่งอํานวยความสะดวกปรับปรุงระ
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า ตามคําสั่งหัวหน้าคณะรักษาความสงบแห่งชาติที่ 33 / 2560 กําหนดให้ 4 มาตรา ของพระราชกําหนดการบริหารจัดการการทํางานของคนต่างด้าว พ.ศ. 2560 มีผลใช้บังคับตั้งแต่วันที่ 1 มกราคม พ.ศ. 2561 คําสั่งดังกล่าวจึงมีความชัดเจนแล้วว่าระยะเวลาการผ่อนผันการจับกุมและลงโทษการใช้แรงงานต่างด้าวผิดกฎหมายจะสิ้นสุดลงในวันที่ 31 ธันวาคม พ.ศ. 2560 เท่านั้น สําหรับการเปิดศูนย์รับแจ้งการใช้แรงงานต่างด้าวในระหว่างวันที่ 24 กรกฎาคม ถึง 7 สิงหาคม 2560 นี้ เพียงเพื่อเปิดโอกาสให้นายจ้างที่มีแรงงานต่างด้าว สัญชาติกัมพูชา ลาว เมียนมา และกําลังทํางานอยู่ในปัจจุบันแต่ยังไม่มีใบอนุญาตทํางาน สามารถมายื่นคําขอจ้างได้ที่ศูนย์ดังกล่าว โดยไม่ต้องยื่นขอโควตาแต่อย่างใด และเมื่อผ่านการคัดกรองว่าเป็นนายจ้างลูกจ้างจริงก็เข้าสู่ขั้นตอนการพิสูจน์สัญชาติของแต่ละประเทศแล้วขออนุญาตทํางานอย่างถูกต้องตามกฎหมายไทยต่อไป
นายอนันต์ชัยฯ กล่าวต่อว่า การให้ความคุ้มครองแก่แรงงานต่างด้าวที่ขึ้นทะเบียนเป็นผู้ประกันตนในระบบประกันสังคมมีประกาศแนวทางชัดเจน ดังนี้ 1) กลุ่มแรงงานต่างด้าวที่เข้าเมืองถูกต้องตามกฎหมาย มีหนังสือเดินทาง (Passport) และใบอนุญาตทํางาน (Work Permit) เมื่อเข้าสู่ระบบประกันสังคม จะได้รับความคุ้มครองจากกองทุนเงินทดแทน และกองทุนประกันสังคม 2) กลุ่มแรงงานต่างด้าวสัญชาติลาว กัมพูชา และเมียนมา ที่ได้รับการผ่อนผันให้อยู่ในประเทศไทยได้เป็นการชั่วคราว ให้นายจ้างแจ้งขึ้นทะเบียนลูกจ้างต่างด้าว 3 สัญชาติ โดยใช้เอกสารบัตรสีชมพูที่ออกให้โดยกรมการปกครองเป็นหลักฐานในการขึ้นทะเบียน เมื่อเข้าสู่ระบบประกันสังคมแล้วจะได้รับความคุ้มครองจากกองทุนเงินทดแทน และกองทุนประกันสังคม
สําหรับการขออนุญาตทํางานแรงงานต่างด้าวด้วยระบบอิเล็กทรอนิกส์นั้น กระทรวงแรงงานกําหนดแผนโครงการเริ่มในปีงบประมาณ 2561 ซึ่งสามารถยื่นขออนุญาตทํางานแรงงานต่างด้าวผ่านแบบฟอร์มอิเล็กทรอนิกส์ได้ตลอด 24 ชั่วโมง รวมทั้งได้เชื่อมโยงข้อมูลภายในกระทรวงกับสํานักงานประกันสังคม (สปส.) โดยกรมการจัดหางานจะส่งข้อมูลของแรงงานต่างด้าวที่เข้าเมืองถูกกฎหมาย ให้กับ สปส.ทําให้สามารถดึงข้อมูลของแรงงานฯ ไปใช้ในการขึ้นทะเบียนผู้ประกันตนได้ถูกต้อง รวดเร็ว และประหยัดทั้งเวลาและการเก็บเอกสารอีกด้วย นายอนันต์ชัยฯ กล่าวในท้ายที่สุด
+++++++++++++++++++
กองเผยแพร่และประชาสัมพันธ์/
กรมการจัดหางานและสํานักงานประกันสังคม – ข้อมูล/
21 กรกฎาคม 2560
รัฐบาลไทย-ข่าวทำเนียบรัฐบาล-มท. แจ้ง ปชช. เฝ้าระวังโจรขโมยมาตรวัดน้ำ หลัง กปภ. เผย มีเหตุระบาดหนักในพื้นที่ขอนแก่น
วันศุกร์ที่ 20 เมษายน 2561
มท. แจ้ง ปชช. เฝ้าระวังโจรขโมยมาตรวัดน้ํา หลัง กปภ. เผย มีเหตุระบาดหนักในพื้นที่ขอนแก่น
มท. แจ้ง ปชช. เฝ้าระวังโจรขโมยมาตรวัดน้ําหลัง กปภ. เผย มีเหตุระบาดหนักในพื้นที่ขอนแก่น
วันนี้ (20 เม.ย. 61) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่ การประปาส่วนภูมิภาค (กปภ.) ได้แจ้งเตือนประชาชนเกี่ยวกับเหตุโจรกรรมมาตรวัดน้ําโดยเฉพาะในพื้นที่ กปภ.สาขาขอนแก่น พร้อมขอความร่วมมือจากประชาชนให้ช่วยกันเฝ้าระวัง และหากพบเห็นสิ่งผิดปกติโปรดแจ้งเจ้าหน้าที่ตํารวจในพื้นที่โดยเร็วที่สุด ทั้งนี้สืบเนื่องจากในขณะนี้พื้นที่ให้บริการน้ําประปาของ กปภ.สาขาขอนแก่นได้มีโจรตระเวนขโมยมาตรวัดน้ําของ กปภ. ในหลายพื้นที่ เช่นที่เกิดขึ้นในพื้นที่บ้านโนนตุ่น ตําบลเมืองเก่า จนถึงเขตพื้นที่ท่าพระตําบลท่าพระ อําเภอเมือง จังหวัดขอนแก่น สร้างความเดือดร้อนให้แก่ผู้ใช้น้ําอย่างมาก กปภ. จึงขอความร่วมมือจากพี่น้องประชาชนทุกท่าน โปรดเพิ่มความระมัดระวังในการสอดส่องดูแลมาตรวัดน้ําอย่างสม่ําเสมอ รวมถึงร้านค้ารับซื้อของเก่าที่รับซื้อมาตรวัดน้ํา ขอให้หยุดรับซื้อหรือสังเกตความผิดปกติของผู้ที่นํามาตรวัดน้ํามาขาย ทั้งนี้ หากเป็นมาตรวัดน้ําที่โจรกรรมมา ผู้ซื้อจะมีความผิดฐานรับซื้อของโจรด้วย
โฆษกกระทรวงมหาดไทยกล่าวเพิ่มเติมว่า กระทรวงมหาดไทย จึงขอความร่วมมือจากพี่น้องประชาชนช่วยกันสอดส่องดูแลและคอยเป็นหูเป็นตาให้กับพื้นที่ชุมชนของตนเองอยู่เป็นระยะ ทั้งนี้ หากพบเห็นสิ่งผิดปกติหรือเบาะแสผู้กระทําความผิด โปรดแจ้งสถานีตํารวจในพื้นที่โดยเร็วที่สุดและแจ้ง กปภ.สาขาในพื้นที่ให้บริการของท่าน หรือที่PWA Contact Centerโทร 1662 สําหรับในพื้นที่จังหวัดขอนแก่น นั้นท่านสามารถแจ้งไปได้ที่ กปภ.สาขาขอนแก่น โทร 0 4322 4022,0 4322 1218 ต่อ 110,109,125 และ 105 ตามวันและเวลาราชการ หรือต่อ 124 ตลอด 24 ชั่วโมง.
รัฐบาลไทย-ข่าวทำเนียบรัฐบาล-การตรวจเลือดเพื่อหาเชื้อไวรัสโควิด-19 ในช่วงที่ยังไม่มีการแสดงอาการหรือมีสัญญาณเจ็บป่วย อาจได้ผลที่คลาดเคลื่อน ใช่หรือไม่ ??
วันจันทร์ที่ 23 มีนาคม 2563
การตรวจเลือดเพื่อหาเชื้อไวรัสโควิด-19 ในช่วงที่ยังไม่มีการแสดงอาการหรือมีสัญญาณเจ็บป่วย อาจได้ผลที่คลาดเคลื่อน ใช่หรือไม่ ??
ตรวจเลือดเพื่อหาเชื้อไวรัสโควิด-19 ตอนยังไม่แสดงอาการ ผลจะคลาดเคลื่อนไหม?
Q: การตรวจเลือดเพื่อหาเชื้อไวรัสโควิด-19 ในช่วงที่ยังไม่มีการแสดงอาการหรือมีสัญญาณเจ็บป่วย อาจได้ผลที่คลาดเคลื่อน ใช่หรือไม่ ??
A: ใช่ เพราะหากไปตรวจเลือดในช่วงเวลาที่ยังไม่มีอาการใดๆ ภูมิคุ้มกันก็ยังไม่เกิดขึ้น การไปเจาะเลือดตรวจโดยยังไม่มีอาการ หากผลเป็นลบก็จะแปลผลได้ว่า “ยังไม่มีภูมิเกิดขึ้น” ไม่ได้แปลว่า “ไม่ติดเชื้อ” เพราะอาจจะอยู่ในระยะฟักตัวโดยที่ยังไม่มีอาการ อาจจะติดเชื้อและมีอาการเกิดขึ้นภายหลังได้
รัฐบาลไทย-ข่าวทำเนียบรัฐบาล-รมต.เทวัญ พบปะพี่น้องประชาชนกลุ่ม P-move ผลเป็นที่พอใจทุกฝ่าย  หลังนายกรัฐมนตรีลงนามคำสั่งแต่งตั้งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม
วันพฤหัสบดีที่ 12 กันยายน 2562
รมต.เทวัญ พบปะพี่น้องประชาชนกลุ่ม P-move ผลเป็นที่พอใจทุกฝ่าย  หลังนายกรัฐมนตรีลงนามคําสั่งแต่งตั้งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม
รมต.เทวัญ พบปะพี่น้องประชาชนกลุ่ม P-move ผลเป็นที่พอใจทุกฝ่าย  หลังนายกรัฐมนตรีลงนามคําสั่งแต่งตั้งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม
ประชาชนกลุ่ม P-move หรือ ขบวนการประชาชนเพื่อสังคมที่เป็นธรรม ปักหลักบริเวณทําเนียบรัฐบาล เพื่อเรียกร้องให้รัฐบาลแต่งตั้งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม (ขปส.) พร้อมออกแถลงการณ์ฉบับที่ 1 รวมพลังประชาชน แก้สังคมเชิงโครงสร้าง ตั้งแต่วันที่ 9 กันยายน 2562 ที่ผ่านมา
สถานการณ์ล่าสุด เมื่อช่วงบ่ายที่ผ่านมา พลเอก ประยุทธ์ จันทร์โอชา นายกรัฐมนตรี ได้ลงนามในคําสั่งแต่งตั้งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม (ขปส.) เป็นที่เรียบร้อยแล้ว โดยได้แต่งตั้งรองนายกรัฐมนตรี(นายวิษณุ เครืองาม) เป็นประธาน รัฐมนตรีประจําสํานักนายกรัฐมนตรี (นายเทวัญ ลิปตพัลลภ) เป็นรองประธาน และกรรมการประกอบด้วย รองเลขาธิการนายกรัฐมนตรีฝ่ายการเมือง อัยการสูงสุด ผู้อํานวยการสํานักงบประมาณ เลขาธิการคณะกรรมการกฤษฎีกา ผู้ดํารงตําแหน่งระดับปลัดกระทรวงที่เกี่ยวข้อง ผู้บัญชาการตํารวจแห่งชาติ เลขาธิการกองอํานวยการรักษาความมั่นคงภายในราชอาณาจักร ผู้อํานวยการสถาบันพัฒนาองค์กรชุมชน รวมถึงตัวแทนขบวนการเพื่อสังคมที่เป็นธรรม จํานวน 18 คน ทั้งนี้ ในคําสั่งดังกล่าวได้มอบหมายให้สํานักงานปลัดสํานักนายกรัฐมนตรีทําหน้าที่สนับสนุนและอํานวยความสะดวกในการปฏิบัติงานของคณะกรรมการ คณะอนุกรรมการ และคณะทํางานที่ได้รับการแต่งตั้ง
ภายหลังจากที่ตัวแทนขบวนการประชาชนเพื่อสังคมที่เป็นธรรมได้อ่านประกาศเป็นที่เรียบร้อย รัฐมนตรีประจําสํานักนายกรัฐมนตรีได้กล่าวขอโทษถึงเมื่อวานที่เกิดการเข้าใจผิดพลาด และจากนี้ไปคณะกรรมการที่ได้รับแต่งตั้งจะทําหน้าที่แก้ไขปัญหา ซึ่งนายกรัฐมนตรีได้ฝากความห่วงใยมายังพี่น้องประชาชนและขอให้ทุกท่านเดินทางกลับบ้านโดยสวัสดิภาพ
รัฐบาลไทย-ข่าวทำเนียบรัฐบาล- รมว.ยธ. เน้นให้ผู้ผ่านการอบรมนำความรู้และทักษะไปใช้ในการปฏิบัติหน้าที่ด้านการสืบสวนปราบปรามยาเสพติด
วันพฤหัสบดีที่ 7 กันยายน 2560
รมว.ยธ. เน้นให้ผู้ผ่านการอบรมนําความรู้และทักษะไปใช้ในการปฏิบัติหน้าที่ด้านการสืบสวนปราบปรามยาเสพติด
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ เป็นประธานในพิธีมอบวุฒิบัตรและปิดการฝึกอบรม หลักสูตร “การฝึกร่วมทางยุทธวิธีการเผชิญเหตุสําหรับเจ้าหน้าที่สืบสวนปราบปรามยาเสพติด”
เมื่อวันพุธที่ ๖ กันยายน ๒๕๖๐ เวลา ๑๑.๐๐ น.
ณ ลานศรียานนท์ โรงเรียนนายร้อยตํารวจ อําเภอสามพราน จังหวัดนครปฐม
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ
เป็นประธานในพิธีมอบวุฒิบัตรและปิดการฝึกอบรม
หลักสูตร “การฝึกร่วมทางยุทธวิธีการเผชิญเหตุสําหรับเจ้าหน้าที่สืบสวนปราบปรามยาเสพติด”
ซึ่งเป็นหนึ่งในหกหลักสูตรการฝึกร่วมทางยุทธวิธี (T-SAFE) ประจําปี ๒๕๖๐
กําหนดจัดการฝึกอบรมระหว่างวันที่ ๒๘ สิงหาคม – ๖ กันยายน ๒๕๖๐
เพื่อเสริมสร้างความรู้และทักษะความปลอดภัยในการรอดพ้นจากอันตรายในการปฏิบัติงาน
โดยมีผู้สําเร็จการฝึกอบรมจํานวนทั้งสิ้น ๕๐ นาย
โอกาสนี้ รัฐมนตรีว่าการกระทรวงยุติธรรม ได้กล่าวเน้นย้ําแก่ผู้ผ่านการฝึกอบรมว่า
งานปราบปรามยาเสพติดมีความสําคัญและมีความเสี่ยงสูง จึงขอให้นําความรู้และประสบการณ์ที่ได้รับ
ไปประยุกต์ใช้ ตลอดจนนําไปถ่ายทอดให้กับเจ้าหน้าที่ของหน่วยงานในสังกัดให้มีความพร้อมในการปฏิบัติหน้าที่
ได้อย่างมีประสิทธิภาพ รวมทั้งเกิดความปลอดภัยทั้งต่อตนเองและประชาชน
นอกจากนี้ ขอให้มีการจัดฝึกร่วมทางยุทธวิธีอย่างต่อเนื่องเป็นประจําทุกปี
โดยอาศัยความร่วมมือระหว่างหน่วยงานภายในประเทศและพัฒนาขยายความร่วมมือการฝึกร่วมระหว่างประเทศในโอกาสต่อไป
รัฐบาลไทย-ข่าวทำเนียบรัฐบาล-รัฐบาลเห็นชอบมาตรการภาษีลดภาระผู้ประสบภัยน้ำท่วม
วันศุกร์ที่ 5 มกราคม 2561
รัฐบาลเห็นชอบมาตรการภาษีลดภาระผู้ประสบภัยน้ําท่วม
ให้ประชาชนที่ประสบอุทกภัยได้มีเงินหมุนเวียนเพื่อฟื้นฟูสภาพอาคารบ้านเรือนและทรัพย์สินได้มากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติมาตรการทางภาษีเพื่อบรรเทาความเดือดร้อนให้แก่ประชาชนที่ประสบอุทกภัย เช่น ให้ผู้ประสบอุทกภัยสามารถนําค่าใช้จ่ายในการซ่อมแซมทรัพย์สินที่เสียหายจากน้ําท่วม ที่จ่ายในช่วงวันที่ 5 ก.ค. – 31 ธ.ค. 60 ไปหักลดหย่อนภาษีได้ โดยค่าซ่อมแซมอาคารบ้านเรือนหักได้ไม่เกิน 100,000 บาท รถยนต์ไม่เกิน 30,000 บาท รวมทั้งให้ผู้บริจาคทรัพย์สินเพื่อช่วยเหลือผู้ประสบอุทกภัยสามารถนํามูลค่าทรัพย์สินที่บริจาคไปหักลดหย่อนภาษีได้ 1.5 เท่า ส่วนผู้ประสบอุทกภัยจะได้รับการยกเว้นภาษีสําหรับทรัพย์สินหรือเงินที่ได้รับเพื่อช่วยเยียวยาความเสียหาย ทั้งนี้ นายกรัฐมนตรีห่วงใยประชาชนที่ประสบภัยโดยสั่งการให้ทุกหน่วยงานเร่งให้ความช่วยเหลืออย่างเต็มที่ เพื่อฟื้นฟูสภาพความเป็นอยู่และคลี่คลายสถานการณ์ให้ได้โดยเร็ว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนภารกิจ ๕ ด้าน เสริมสร้างงานศูนย์ยุติธรรมชุมชน
วันจันทร์ที่ 13 มีนาคม 2560
“ยุติธรรม” ขับเคลื่อนภารกิจ ๕ ด้าน เสริมสร้างงานศูนย์ยุติธรรมชุมชน
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยาย หัวข้อ “นโยบายกระทรวงยุติธรรม ในการขับเคลื่อนศูนย์ยุติธรรมชุมชน เพื่อลดความเหลื่อมล้ําทางสังคม”
เมื่อวันศุกร์ที่ ๑๐ มีนาคม ๒๕๖๐ เวลา ๐๙.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นวิทยากรบรรยาย หัวข้อ “นโยบายกระทรวงยุติธรรม ในการขับเคลื่อนศูนย์ยุติธรรมชุมชน
เพื่อลดความเหลื่อมล้ําทางสังคม”
ในโครงการประชุมเชิงปฏิบัติการพัฒนาศักยภาพคณะกรรมการ
ศูนย์ยุติธรรมชุมชนเพื่อขับเคลื่อนภารกิจ ๕ ด้าน ประจําปีงบประมาณ ๒๕๖๐
เพื่อเสริมสร้างความรู้ ความเข้าใจ ตลอดจนแลกเปลี่ยนแนวทางการขับเคลื่อนศูนย์ยุติธรรมชุมชน
ให้กับผู้เข้ารับการอบรม ให้สามารถนําความรู้ที่ได้รับไปปรับใช้ในการทํางาน
อันจะนําไปสู่การช่วยเหลือ แนะนําประชาชนให้สามารถเข้าถึงความยุติธรรมได้อย่างทั่วถึง และเท่าเทียม
โดยมี ผู้แทนคณะกรรมการศูนย์ยุติธรรมชุมชน ๑๔๔ แห่ง ในจังหวัดเชียงราย และผู้ที่เกี่ยวข้อง เข้าร่วมฯ
ทั้งนี้ โครงการดังกล่าวฯ จัดขึ้นระหว่างวันที่ ๙-๑๐ มีนาคม พ.ศ. ๒๕๖๐
ณ โรงแรมศิลามณีรีสอร์ท อําเภอแม่สาย จังหวัดเชียงราย
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 24 พฤษภาคม 2563
วันอาทิตย์ที่ 24 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่24 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้ไม่มีรายงานผู้ติดเชื้อรายใหม่ มีผู้ป่วยกลับบ้าน 5 ราย รวมกลับบ้านได้สะสม 2,921 หรือคิดเป็นร้อยละ 96.08 ของผู้ป่วยทั้งหมด ทําให้ขณะนี้มีผู้ป่วยที่ยังรักษาอยู่ในโรงพยาบาล 63 ราย หรือคิดเป็นร้อยละ 2.07 ของผู้ป่วยทั้งหมด ไม่มีผู้เสียชีวิตเพิ่ม ผู้เสียชีวิตสะสม 56 ราย รวมผู้ป่วยสะสม 3,040 ราย
จากสถานการณ์ผู้ติดเชื้อของประเทศไทยในช่วง 2 สัปดาห์ที่ผ่านมา มีผู้ติดเชื้อรายใหม่เพิ่มขึ้นไม่ถึง 10 รายต่อวัน แต่ยังคงมีการพบการติดเชื้อจากการสัมผัสใกล้ชิดและผู้ที่มีประวัติเดินทางไปในสถานที่ชุมชน แสดงให้เห็นว่า ความประมาทไม่ป้องกันตนเอง การสัมผัสใกล้ชิด การอยู่ในสถานที่แออัด ยังมีความเสี่ยงที่อาจติดเชื้อโควิด19 ได้ ขอเน้นย้ําว่ามาตรการรักษาระยะห่าง 1-2 เมตร การสวมใส่หน้ากากอนามัย/หน้ากากผ้า การล้างมือบ่อยๆ นั้นมีความสําคัญเป็นเกราะป้องกันตนเองจากเชื้อโรค ขอให้ประชาชนร่วมมือ ร่วมใจรักษาการ์ด “การ์ดอย่าตก” และปฏิบัติต่อเนื่องให้เป็นนิสัยเพื่อความปลอดภัยของทุกคน
เมื่อวานนี้ (23 พฤษภาคม 2563) ด่านควบคุมโรคระหว่างประเทศท่าอากาศยานสุวรรณภูมิ ได้ทําการคัดกรองผู้เดินทางเข้าประเทศจํานวน 77 ราย พบผู้สงสัยเข้าเกณฑ์เฝ้าระวัง 2 ราย และผู้ติดตาม 1 ราย ขณะนี้ได้นําเข้าสู่ระบบการเฝ้าระวังแล้ว
สําหรับสถานที่กักตัวของรัฐ (State Quarantine) ในเขตสุขภาพที่ 6 จํานวนทั้งสิ้น 11 แห่ง มีผู้เข้ารับการกักตัวสะสม 5,198 ราย กลับบ้านแล้ว 2,781 ราย มีผู้เข้าเกณฑ์เฝ้าระวังสอบสวนโรค 38 ราย พบผู้ป่วยยืนยันสะสม 21 ราย ขณะนี้มีผู้ที่อยู่ระหว่างเข้ารับการกักตัว จํานวน 2,777 ราย โดยในวันนี้ (24 พฤษภาคม 2563) ทีมบุคลากรทางการแพทย์โรงพยาบาลระยองได้ทําการ Swab เก็บสิ่งส่งตรวจคนไทยที่เดินทางกลับจากประเทศญี่ปุ่น ครั้งที่ 1 จํานวน 58 ราย และทีมบุคลากรทางการแพทย์โรงพยาบาลพระปกเกล้า จันทบุรี ได้ดําเนินการ Swab เก็บสิ่งส่งตรวจผู้เดินทางจากกลับประเทศรัสเซียจํานวน 97 ราย และประเทศฟิลิปปินส์จํานวน 163 ราย เป็นครั้งที่ 2 รวมถึงช่างแอร์อีก 2 ราย ทุกรายให้ความร่วมมือเป็นอย่างดี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 25 กรกฎาคม 2563
วันเสาร์ที่ 25 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 25 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นคนไทยที่เดินทางกลับจากต่างประเทศ (ซูดาน 1 ราย,สหรัฐอเมริกา 2 ราย) และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านเพิ่ม 2 ราย ทําให้มีผู้ป่วยกลับบ้
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่25 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นคนไทยที่เดินทางกลับจากต่างประเทศ (ซูดาน 1 ราย,สหรัฐอเมริกา 2 ราย) และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านเพิ่ม 2 ราย ทําให้มีผู้ป่วยกลับบ้านสะสม 3,109 ราย หรือคิดเป็นร้อยละ 94.73 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 115 ราย หรือร้อยละ 3.50 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,282 ราย
สําหรับผู้ติดเชื้อรายใหม่ 3 ราย ได้แก่
ซูดาน1 ราย
เป็นเพศหญิง อายุ 23 ปี อาชีพ รับจ้าง เดินทางถึงประเทศไทยวันที่ 10 กรกฎาคม 2563 เข้าพักที่ State Quarantine ใน จ.ชลบุรี พบเชื้อจากการตรวจครั้งที่ 2 วันที่ 21 กรกฎาคม 2563 (วันที่ 12 ของการกักตัว) ไม่มีอาการ ก่อนหน้านี้พบผู้ป่วยยืนยันในเที่ยวบินเดียวกัน จํานวน 18 ราย
สหรัฐอเมริกา2 ราย
เป็นเพศหญิง อายุ 14 ปี อาชีพ นักเรียน และเพศชาย อายุ 23 ปี อาชีพ รับจ้าง เดินทางถึงประเทศไทยวันที่ 11 กรกฎาคม 2563 เข้าพักที่ State Quarantine ใน กทม. ทั้ง 2 ราย พบเชื้อจากการตรวจครั้งที่ 2 วันที่ 23 กรกฎาคม 2563 (วันที่ 13 ของการกักตัว) ก่อนหน้านี้พบผู้ป่วยยืนยันในเที่ยวบินเดียวกัน จํานวน 4 ราย
จากรายงานผู้ติดเชื้อรายใหม่ ขณะนี้ยังคงเป็นคนไทยที่เดินทางกลับจากต่างประเทศ โดยทุกคนจะต้องเข้าสู่ระบบเฝ้าระวังตามมาตรการควบคุมป้องกันโรคที่รัฐบาลจัดไว้ ทั้งการตรวจคัดกรองผู้ที่มีอาการไข้ ไอ เจ็บคอ อาการระบบทางเดินหายใจ และเฝ้าระวังกักตัวเป็นเวลา 14 วัน หากพบว่าป่วยจะนําเข้าสู่ระบบการรักษาทันที เพื่อให้เกิดความมั่นใจว่าจะไม่มีการนําเชื้อเข้าสู่ประเทศไทย
สําหรับสัปดาห์นี้ในช่วงวันหยุดยาว ประชาชนจํานวนมากเดินทางออกต่างจังหวัดเพื่อกลับภูมิลําเนา ทําบุญ ท่องเที่ยว ขอให้คนทุกคนอย่าประมาท “การ์ดอย่าตก” ต้องเข้มงวดในมาตรการป้องกันตัวเองต่อไป และทําให้เป็นนิสัย สวมหน้ากากอนามัย/หน้ากากผ้าทุกครั้งที่ออกจากบ้านและตลอดเวลา เว้นระยะห่าง หลีกเลี่ยงไปในสถานที่แออัด ล้างมือบ่อยๆ งดการนํามือมาสัมผัสใบหน้า ตา จมูก ปาก พร้อมปรับตัวให้เข้ากับชีวิตวิถีใหม่ (New Normal) เพื่อความปลอดภัยปลอดโรค ถ้าหากเป็นหวัดให้หยุดพักอยู่บ้าน และเมื่อไปใช้บริการในสถานที่ต่างๆ ควรลงทะเบียน เข้า-ออก พร้อมประเมินกิจการ/สถานที่ ในแพลตฟอร์ม และแอปพลิเคชัน “ไทยชนะ” ทุกครั้ง เพื่อประโยชน์หากมีผู้ติดเชื้อ กรมควบคุมโรคจะใช้เป็นข้อมูลในการติดตามผู้สัมผัสเพื่อนําเข้าสู่ระบบการเฝ้าระวัง ป้องกัน ควบคุมโรคต่อไป และที่สําคัญคือเมื่อป่วยต้องอยู่บ้านพักรักษาตัวไม่ไปในสถานที่ต่างๆ เพื่อป้องกันการแพร่เชื้อสู่ผู้อื่น
*********************************25 กรกฎาคม 2563
***********************************************************